*Jézus ezt válaszolta nekik: „Bizony, bizony, mondom néktek, nem azért kerestek engem, mert jeleket láttatok, hanem azért, mert ettetek a kenyerekből és jóllaktatok.* (Jn 6,26)

A kérdés, amit az emberek feltettek Jézusnak – hogy jöttél ide - teljesen másról szólt mint a válasz. Jézus mélyebbre lát a felszínes kérdésnél, látja a belső motivációt is. Nem a jelek voltak az igazi ok, pedig azok beszéltek Jézus Isten voltáról. Az ideérkezése, a vízen járás is egy ilyen jel volt. A tömegnek nem az volt fontos, hogy felismerjék Jézust, hanem az, hogy munka nélkül tudtak kenyeret kapni. Meghallgatjuk a tanítását, ami érdekfeszítő és izgalmas és még kenyeret is kapunk. De mind a tanításnak, mind a kenyér kiosztásának egy célja volt: ismerd fel Jézusban a Megváltót, a Messiást! Fizikai jelek, események amelyek arról tanúskodnak, hogy aki mindezt véghez viszi: maga a Messiás.

Ha megelégszel azzal, hogy napi szükségleted ki van elégítve és nem látod meg a jeleket, elszalaszthatod a találkozást a Megváltóval. Pedig Ő ott van és vár téged! *Vadon Gyula*